b'\n_START_ARTICLE_\nPro\xc5\xbeurska Luka\n_START_SECTION_\nPovijest\n_START_PARAGRAPH_\nPro\xc5\xbeura je nastala dolaskom slavnskog  stanovni\xc5\xa1tva na Mljet u isto vrijeme kad i Vrhmlje\xc4\x87e i Babino Polje, a za potrebe ribolova, \xc4\x8duvanja ribarskog alata i  popravka svojih galija i \xc4\x8damaca, stanovni\xc5\xa1tvo se Pro\xc5\xbeure spustilo na  more i, grade\xc4\x87i male magazine, stvorili su temelje budu\xc4\x87eg naselja,  Pro\xc5\xbeurske Luke (Porta)._NEWLINE_Pro\xc5\xbeura je od svojeg osnutka pa do danas  konstantno naseljena, dok je Pro\xc5\xbeurska Luka, jednako kao i Okuklje, stalno naseljena tek od 1981. godine.\n_START_SECTION_\nStanovni\xc5\xa1tvo\n_START_PARAGRAPH_\nPro\xc5\xbeurska Luka je relativno mlado naselje, koje  nije bilo ranije naseljavano zbog polo\xc5\xbeaja na moru gdje je bilo laka  meta gusarskim brodovima. Pro\xc5\xbeursku Luku naseljava  lokalno stanovni\xc5\xa1tvo, koje se spustilo na more i koje se bavi ribarstvom  i turizmom. Popisom stanovnika iz 2001. godine, Pro\xc5\xbeurska Luka ima 14  stanovnika.\n_START_SECTION_\nKretanje stanovnika\n_START_PARAGRAPH_\nKretanje broja  stanovnika 1857.-2001.\n_START_SECTION_\nGospodarstvo\n_START_PARAGRAPH_\nStanovnici Pro\xc5\xbeure i Pro\xc5\xbeurske  Luke su se ranije bavili poljoprivredom, ribarstvom  (zbog neposredne blizine Pro\xc5\xbeurske blatine, stanovnici su se ranije bavili i  izlovom jegulja)  i izvozom svojh dobara u Dubrovnik.  U drugoj polovici 20. stolje\xc4\x87a postojala je direktna  brodska veza s Dubrovnikom, ali je zbog neisplativosti ukinuta. Danas  ova dva naselja svoje gospodarstvo temelje na ribarstvu, ugostiteljstvu i  turizmu.'